

LATVIJAS REPUBLIKA

**DOBELES NOVADA PAŠVALDĪBA**

Brīvības iela 17, Dobele, Dobeles novads, LV-3701 Reģ.Nr. 90009115092

Tālr. 63707269, 63700137, e-pasts: apic@dobele.lv

Dobelē

|  |
| --- |
| **Dobeles Sporta skolas direktora amata konkursa nolikums** |

Izdots saskaņā ar Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1.apakšpunktu

1. **Vispārīgie jautājumi**
2. Nolikums nosaka kārtību, kādā tiek organizēts konkurss uz vakanto Dobeles sporta skolas direktora amata vietu (turpmāk – konkurss).
3. Konkursa mērķis ir nodrošināt izglītības iestādes darba kvalitāti un efektivitāti, izvēloties atbilstošāko kandidātu Dobeles sporta skolas direktora amatam.
4. Konkursa uzdevums ir izvērtēt konkursa dalībnieku profesionālo sagatavotību un atbilstību direktora amatam.
5. **Konkursa noteikumi**
6. Konkursu organizē Dobeles novada Izglītības pārvalde (turpmāk – Pārvalde).
7. Sludinājumu par konkursu publicē laikrakstā “Zemgale” un tīmekļa vietnē www.dobele.lv [www.dobelesizglitiba.lv](http://www.dobelesizglitiba.lv).
8. Prasības direktora amata pretendentiem:

6.1. izglītība atbilstoši [Izglītības likumā](http://nais.lv/text.cfm?Ref=0101032014081900496&Req=0101032014081900496&Key=0103011998102932781&Hash=) un Ministru kabineta [noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību](http://nais.lv/text.cfm?Ref=0101032014081900496&Req=0101032014081900496&Key=0101032013070200363&Hash=) noteiktajām prasībām;

6.2. valsts valodas zināšanas augstākajā līmenī atbilstoši [Valsts valodas likuma](http://nais.lv/text.cfm?Ref=0101032014081900496&Req=0101032014081900496&Key=0103011999120932770&Hash=) prasībām un vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā (C līmenis);

6.3. vismaz triju gadu pedagoģiskā darba pieredze izglītības jomā;

6.4. vēlama vismaz trīs gadu pieredze sporta nozares izglītības jomas vadības darbā (direktors/vadītājs, direktora/vadītāja vietnieks vai sporta organizatora, vecākā sporta trenera vai sporta metodiķa amatā) vai citā izglītības vadības darbā;

6.5. nevainojama reputācija, lojalitāte Latvijas Republikai un Satversmei, tostarp nepārkāpj diskriminācijas un atšķirīgas attieksmes pret personu aizliegumu;

6.6. vadības prasmes, spēja motivēt darbiniekus un strādāt komandā;

6.7. teicamas komunikācijas, sadarbības un prezentācijas prasmes;

6.8. sporta izglītības iestādes darbību reglamentējošo normatīvo aktu pārzināšana;

6.9. amatam nepieciešamās datorprasmes un prasme strādāt ar biroja tehniku;

6.10. vēlama pieredze ES struktūrfondu projektu īstenošanā, tai skaitā projektu vadībā;

6.11. zināšanas iestādes finansēšanas jautājumos un jautājumos par iestādes darbību.

1. Iesniedzamie dokumenti:
	1. pieteikums;
	2. dzīves un darba gaitu apraksts (Europass CV);
	3. izglītību un kvalifikāciju apliecinošu dokumentu kopijas;
	4. valsts valodas prasmes apliecība (ja nepieciešams);
	5. vēlamas rekomendācijas un ieteikuma vēstules;
	6. vīziju par izglītības iestādes attīstību un darba kvalitātes nodrošināšanu;
	7. apliecinājums, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (3.pielikums).
2. Pieteikums jāiesniedz vai jānodrošina tā iesūtīšana 20 kalendāro dienu laikā no konkursa publicēšanas dienas. Pēc šī termiņa iesniegtie vai iesūtītie pieteikumi netiek vērtēti.
3. Ja pretendents konkursa sludinājumā norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.
4. Ja noteiktajā termiņā dokumentus nav iesniedzis neviens pretendents, tiek sludināts atkārtots konkurss.
5. Pretendentu dokumentus pieņem un reģistrē Pārvaldes lietvede Brīvības ielā 15, Dobelē.
6. **Konkursa komisija un tās darba organizācija**
7. Konkursa komisiju (turpmāk tekstā – komisija) 5 (piecu) locekļu sastāvā ar rīkojumu izveido novada domes priekšsēdētājs.
8. Komisija darbu veic Dobeles novada pašvaldības telpās Brīvības ielā 15, Dobelē, Dobeles novadā.
9. Komisijas sēdes ir slēgtas.
10. Komisijas protokolus paraksta visi klātesošie komisijas locekļi.
11. Komisija ir tiesīga pieņemt lēmumu, ja sēdē piedalās ne mazāk kā puse no komisijas locekļiem.
12. Komisija:
	1. izskata iesniegtos pieteikumus un tiem pievienotos dokumentus;
	2. izvēlas konkursa noteikumiem atbilstošus amata pretendentus;
	3. nosaka pretendentu interviju norises laiku un intervē pretendentus;
	4. pieņem lēmumus par konkursa norisi atbilstoši normatīvajiem aktiem un šim nolikumam.
13. **Konkursa organizācija un norise**
14. Konkurss norit divās kārtās:
	1. I (pirmajā) kārtā komisija pēc pieteikuma termiņa beigām izskata iesniegtos pieteikumu, izvērtē iesniegtos dokumentus un atbilstoši iesniegtajiem dokumentiem novērtē katra pretendenta atbilstību nolikumā izvirzītajām prasībām un kuru iesniegtie dokumenti atbilst Nolikumā noteiktajam pieteikuma saturam;
	2. II (otrajā) kārtā (kompetenču intervijā) tiek uzaicināti piedalīties pretendenti, kuri I (pirmajā) kārtā ieguvuši vismaz 12 punktus no iespējamo punktu skaita.
15. I (pirmajā kārtā) komisija izvērtē šī nolikuma 6. un 7.punktos minēto informāciju un dokumentus punktu sistēmā (maksimāli iespējamais punktu skaits pirmajā kārtā - 25 punkti):

|  |  |  |
| --- | --- | --- |
| **Nosacījumi, maksimālais punktu skaits** | **Punkti** | **Komisijas vērtējums** |
| **1.Izglītība (5)**Atbilstoši 28.10.2014. MK noteikumiem Nr.662 "Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību" (turpmāk - Noteikumi) |
| 1.1.Maģistra grāds sporta nozarē, ja studiju programmā apgūts pedagoģijas kurss. | 5 |  |
| 1.2.Otrā līmeņa profesionālā augstākā izglītība sporta nozarēvaibakalaura grāds sporta nozarē, ja studiju programmā apgūts pedagoģijas kurss. | 4 |  |
| 1.3.Izglītība neatbilst Noteikumiem  | 0 |  |
| **Ja izglītība neatbilst, tālāk netiek vērtēts** |
| **2. Pedagoģiskā darba pieredze (4)** |
| 2.1. Pedagoģiskā darba pieredze sporta organizatora, vecākā sporta trenera vai sporta metodiķa amatā 5 un vairāk gadi | 4 |  |
| 2.2. Pedagoģiskā darba pieredze sporta trenera amatā 5 un vairāk gadivaipedagoģiskā darba pieredze sporta organizatora, vecākā sporta trenera vai sporta metodiķa amatā 3-4 gadi  | 3 |  |
| 2.3. Pedagoģiskā darba pieredze vispārējās vidējās vai vispārējās pamatizglītības sporta skolotāja amatā 5 un vairāk gadi vai pedagoģiskā darba pieredze sporta trenera amatā 3-4 gadi | 2 |  |
| 2.4. Pedagoģiskā darba pieredze vispārējās vidējās vai vispārējās pamatizglītības sporta skolotāja amatā no 3 - 4 gadi | 1 |  |
| 2.5. Pedagoģiskā darba pieredze mazāka kā 3 gadi vai nav pedagoģiskā darba pieredzes | 0 |  |
| **3. Pieredze izglītības vadības darbā (5)** |
| 3.1. pieredze sporta nozares izglītības jomas vadības darbā vairāk kā 5 gadi (saskaņā ar Nolikuma 6.4.punktu) | 5 |  |
| 3.2. pieredze sporta nozares izglītības jomas vadības darbā 3 - 4 gadi (saskaņā ar Nolikuma 6.4.punktu)  | 4 |  |
| 3.3. pieredze jebkuras pakāpes izglītības iestādes vadības darbā vairāk kā 5 gadi  | 3 |  |
| 3.4. pieredze jebkuras pakāpes izglītības iestādes vadības darbā 3 - 4 gadivaipieredze citā vadības darbā sporta nozarē vairāk kā 5 gadi  | 2 |  |
| 3.5. pieredze citā vadības darbā sporta nozarē 3 - 4 gadi | 1 |  |
| 3.6. vadības darba pieredze mazāka kā 3 gadi vai nav vadības darba pieredze | 0 |  |
| **Ja nav vismaz triju gadu pedagoģiskā darba pieredze izglītības jomā vai izglītības vadības darbā, tālāk netiek vērtēts** |
| **4.** **Pretendents prot valsts valodu augstākajā līmenī atbilstoši** [**Valsts valodas likuma**](https://likumi.lv/ta/id/14740-valsts-valodas-likums) **prasībām (1)** | 1 |  |
| **5. Pretendents prot vismaz vienu Eiropas Savienības oficiālo valodu profesionālajai darbībai nepieciešamajā apjomā (vismaz B1 līmenis pēc Europass CV)(4)** |
| 5.1.Angļu valodas zināšanas B vai C līmenī un vēl vismaz vienas Eiropas Savienības oficiālās valodas zināšanas B vai C līmenī  | 4 |  |
| 5.2.Angļu valodas zināšanas B vai C līmenī | 3 |  |
| 5.3.Citas Eiropas Savienības oficiālās valodas zināšanas B vai C līmenī | 2 |  |
| 5.4.Vismaz vienas Eiropas Savienības oficiālās valodas zināšanas A līmenī vai nav zināšanas | 0 |  |
| **Ja pretendents neprot vismaz vienu Eiropas Savienības oficiālo valodu profesionālajai darbībai nepieciešamajā apjomā (vismaz B1 līmenis pēc Europass CV), tālāk netiek vērtēts**  |
| **6. Papildu izglītība un kvalifikācija (saskaņā ar** CV **un apliecinošajiem dokumentiem) (6)** |
| 6.1. Amata pienākumu izpildei nepieciešamo ar profesionālo pilnveidi saistītu apmācību vai kursu apmeklējums pēdējo 5 gadu laikā (3) | Līdz 3 punktiem |  |
| 6.2. Amata pienākumu izpildei vēlamā papildus pieredze un prasmes (pamatojoties uz iesniegtajiem dokumentiem)(3): **-** labas iemaņas darbam ar datoru (MS Office), - B kategorijas autovadītāja apliecība. | līdz 2līdz 1 |  |

1. II (otrās kārtas) - kompetenču intervijas norises laiku un vietu nosaka komisijas priekšsēdētājs. Dibinātājs telefoniski vai elektroniski paziņo tiem pretendentiem, kuri izturējuši I (pirmo) atlases kārtu un tiek aicināti uz II (otro kārtu) - interviju.
2. Komisijas priekšsēdētājs iepazīstina II (otrās kārtas) pretendentu ar komisijas sastāvu un uzaicina pretendentu pamatot savu izvēli kandidēt uz izglītības iestādes vadītāja amata vietu.
3. Kompetenču intervija tiek organizēta ar mērķi analizēt un novērtēt pretendenta pieredzes, kvalifikācijas un personisko īpašību atbilstību izglītības iestāžu vadītāja kompetenču modelim (1.pielikums).
4. Pēc kompetenču intervijas komisija aizpilda pretendenta kompetenču intervijas vērtējuma tabulu (2.pielikums).
5. Konkursa komisija par piemērotākā pretendenta ieteikšanu iecelšanai direktora amatā izvirza pretendentu, kurš ieguvis visaugstāko punktu skaitu abās konkursa kārtās, bet ne mazāk kā 40 punktus. Ja divi vai vairāki pretendenti ieguvuši vienādu maksimālo punktu skaitu, lēmumu pieņem, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
6. Komisija ir tiesīga pieņemt lēmumu, ja sēdē piedalās vismaz trīs komisijas locekļi.
7. Ja komisija nevienu no pretendentiem neizvēlas par atbilstošu direktora amatam, tā pieņem lēmumu par atkārtota konkursa izsludināšanu.
8. Konkursa rezultātus visiem pretendentiem paziņo 5 darba dienu laikā. Pretendentiem, kuri nav izvirzīti direktora amatam, rezultātus paziņo rakstiski.
9. Pēc konkursa noslēguma komisija sagatavo ierosinājumu domei par uzvarējušā pretendenta pieņemšanu darbā izglītības iestādes direktora amatā. Dome lēmumu pieņem pēc saskaņošanas ar Izglītības un zinātnes ministriju. Darba līgumu ar direktoru noslēdz Pārvaldes vadītājs.
10. Komisijas sēdes protokoli un kompetenču interviju vērtējumu tabulas tiek uzglabātas Pārvaldē atbilstoši lietvedības prasībām.

|  |  |
| --- | --- |
| Domes priekšsēdētājs |  A.SPRIDZĀNS |